title: 2011 m. kovo 31 d. Tarybos sprendimas 2011/318/BUSP dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose, pasirašymo ir sudarymo

text:
31.5.2011

               LT

               Europos Sąjungos oficialusis leidinys

               L 143/1

         TARYBOS SPRENDIMAS 2011/318/BUSP
   2011 m. kovo 31 d.
   dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose, pasirašymo ir sudarymo
   EUROPOS SĄJUNGOS TARYBA
   atsižvelgdama į Europos Sąjungos sutartį, ypač į jos 37 straipsnį, ir į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               Trečiųjų valstybių dalyvavimo Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai.

               (2)

               2010 m. balandžio 26 d. Tarybai priėmus sprendimą, kuriuo leista pradėti derybas, vyriausiasis įgaliotinis derybose susitarė dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose (toliau – Susitarimas).

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Jungtinių Amerikos Valstijų ir Europos Sąjungos bendrasis susitarimas dėl Jungtinių Amerikos Valstijų dalyvavimo Europos Sąjungos krizių valdymo operacijose (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis įpareigotų Sąjungą.
   3 straipsnis
   Susitarimas laikinai taikomas nuo jo pasirašymo dienos iki tol, kol bus užbaigtos jo sudarymui būtinos procedūros (1).
   4 straipsnis
   Tarybos pirmininkas Sąjungos vardu pateikia Susitarimo 10 straipsnio 1 dalyje nurodytą pranešimą.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 31 d.

            Tarybos vardu

            Pirmininkas

         VÖLNER P.

      (1)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.
    ---documentbreak---

               31.5.2011

               LT

               Europos Sąjungos oficialusis leidinys

               L 143/1

         VERTIMAS
   Jungtinių Amerikos Valstijų ir Europos Sąjungos
   BENDRASIS SUSITARIMAS
   dėl Jungtinių Amerikos Valstijų dalyvavimo Europos Sąjungos krizių valdymo operacijose
   JUNGTINĖS AMERIKOS VALSTIJOS (JUNGTINĖS VALSTIJOS)
   ir
   EUROPOS SĄJUNGA (ES ARBA EUROPOS SĄJUNGA),
   kartu toliau – Šalys,
   Kadangi:
   Europos Sąjunga gali nuspręsti imtis veiksmų krizių valdymo srityje.
   Per pastaruosius du dešimtmečius išryškėjo vis aktyvesnės Vyriausybių ir daugiašalių organizacijų pastangos imtis priemonių konfliktų skaičiui visame pasaulyje mažinti.
   Tiek Jungtinės Valstijos, tiek ES turi bendrą norą, pasidalydamos krizių valdymo operacijose tenkančia našta, skatinti taikų susitaikymą ir sudaryti palankesnes sąlygas atkūrimui bei stabilizavimui ir yra įsitikinusios, kad tokiose ES operacijose dalyvaujant Jungtinių Valstijų ekspertams tos operacijos gali būti itin sėkmingos.
   Jungtinės Valstijos ir ES pageidauja Jungtinių Valstijų dalyvavimo ES krizių valdymo operacijose bendrąsias sąlygas nustatyti susitarimu, kuriuo būtų nustatyti tokio galimo būsimo dalyvavimo bendrosios sąlygos, užuot atskirai apibrėžiant kiekvienos operacijos sąlygas,
   SUSITARĖ:
   1 straipsnis
   Sprendimai dėl dalyvavimo
   1.   Europos Sąjungai priėmus sprendimą pakviesti Jungtines Valstijas dalyvauti ES krizių valdymo operacijoje ir Jungtinėms Valstijoms nusprendus dalyvauti, Jungtinės Valstijos pateikia Europos Sąjungai informaciją apie siūlomą savo įnašą į tą operaciją. Jungtinių Valstijų sprendimas dalyvauti ES krizių valdymo operacijoje reiškia Jungtinių Valstijų sutikimą laikytis Tarybos sprendimo, kuriuo ES nusprendė vykdyti atitinkamą operaciją (toliau – Tarybos sprendimas), sąlygų.
   2.   Europos Sąjunga ir Jungtinės Valstijos veda konsultacijas dėl siūlomo Jungtinių Valstijų įnašo, įskaitant dėl galimo įnašo į operacijos veiklos biudžetą, ir, jei dėl dalyvavimo jos susitaria, toks dalyvavimas vykdomas vadovaujantis šio Susitarimo nuostatomis ir kitais susijusiais Šalių tarpusavyje sudarytais įgyvendinimo susitarimais.
   3.   Jungtinių Valstijų įnašas į ES krizių valdymo operacijas nedaro poveikio Europos Sąjungos sprendimų priėmimo autonomiškumui ir iš anksto nenulemia kiekvienu atveju atskirai priimamų Jungtinių Valstijų sprendimų dalyvauti ES krizių valdymo operacijoje.
   4.   Europos Sąjunga Jungtinėms Valstijoms iš anksto praneša apie visus sprendimus pakeisti 1 dalyje nurodytą Tarybos sprendimą arba patvirtinti ar pakeisti kitas susijusias įgyvendinimo priemones.
   5.   Jungtinės Valstijos savo iniciatyva ar ES prašymu, Šalims pasikonsultavus, bet kuriuo metu gali visiškai ar iš dalies atšaukti savo dalyvavimą ES krizių valdymo operacijoje.
   2 straipsnis
   Taikymo sritis
   1.   Nebent Šalys raštu susitaria kitaip, Susitarimas taikomas tik ES krizių valdymo operacijoms, kuriose Jungtinės Valstijos dalyvauja po šio Susitarimo pasirašymo datos, ir juo nedaromas poveikis jokiems galiojantiems susitarimams, kuriais reglamentuojamas Jungtinių Valstijų dalyvavimas ES krizių valdymo operacijoje.
   2.   Šiuo Susitarimu reglamentuojamas tik Jungtinių Valstijų civilinio personalo, padalinių ir turto (toliau – JAV kontingento) suteikimas ES krizių valdymo operacijoms.
   3 straipsnis
   Personalo ir padalinių statusas
   1.   Į ES krizių valdymo operaciją paskirto JAV kontingento statusą, visų pirma to kontingento privilegijas ir imunitetus, reglamentuoja ES ir valstybės, kurioje vykdoma operacija, tarpusavio susitarimas dėl misijos statuso (toliau – susitarimas dėl statuso), su sąlyga, kad: a) Jungtinėms Valstijoms bus sudaryta galimybė prieš priimant sprendimą dėl dalyvavimo operacijoje išnagrinėti susitarimą dėl statuso; ir b) jei tuo metu, kai reikia išnagrinėti susitarimą dėl statuso, toks susitarimas nėra sudarytas, prieš dislokuojant JAV kontingentą Šalys tarpusavyje konsultuojasi ir susitaria dėl atitinkamo alternatyvaus susitarimo dėl JAV kontingento statuso, nedarant poveikio ES bendrai atsakomybei už susitarimų sudarymą su priimančia šalimi dėl ES personalo ir padalinių.
   2.   JAV kontingento, tarnaujančio štabuose ar vadovaujančiuose padaliniuose, įsikūrusiuose ne toje (tose) valstybėje (-ėse), kurioje (-iose) vykdoma operacija, statusą reglamentuoja, atitinkamai, štabų ir vadovaujančių padalinių arba tos (tų) valstybės (-ių) ir Jungtinių Valstijų susitarimai.
   3.   Jungtinės Valstijos valstybėje, kurioje dislokuota operacija, turi teisę, tokiu mastu, kokiu leidžiama pagal Jungtinių Valstijų įstatymus ir kitus teisės aktus, į jurisdikciją jų paskirto personalo atžvilgiu.
   4.   Jungtinės Valstijos yra atsakingos už reagavimą, vadovaujantis JAV įstatymais, į pretenzijas, susijusias su jų dalyvavimu ES krizių valdymo operacijoje, pateikiamas jų personalo ar susijusias su juo. Šia nuostata nėra atsisakoma suverenaus Jungtinių Valstijų neliečiamumo. Jokia šio Susitarimo nuostata nesiekiama sukurti kurio nors teismo jurisdikcijos tais atvejais, kai tokios jurisdikcijos dar nėra, kokios tas teismas dar neturėtų, arba numatyti neatšaukiamą teisę tokiame teisme pareikšti ieškinį Jungtinėms Valstijoms.
   5.   Šalys susitaria atsisakyti bet kokių pretenzijų (kurios nėra pretenzijos dėl sutartinių įsipareigojimų vykdymo) viena kitai dėl vienos iš Šalių turimam ar naudojamam turtui padarytos žalos, jo praradimo ar sunaikinimo arba dėl vienos iš Šalių personalo sužalojimo ar mirties, kurie buvo sukelti Šalims vykdant savo oficialias pareigas, susijusias su veikla pagal šį Susitarimą, išskyrus didelio neatsargumo ar tyčinio nusižengimo atvejus.
   6.   Jungtinės Valstijos įsipareigoja pateikti deklaraciją dėl pretenzijų bet kuriai ES valstybei narei, dalyvaujančiai ES krizių valdymo operacijoje, kurioje dalyvauja Jungtinės Valstijos, atsisakymo abipusiais pagrindais, ir tai padaryti pasirašant šį Susitarimą.
   7.   ES įsipareigoja užtikrinti, kad ES valstybės narės pateiktų deklaraciją dėl pretenzijų atsisakymo Jungtinėms Valstijoms ateityje dalyvaujant ES krizių valdymo operacijoje, ir tai padaryti pasirašant šį Susitarimą.
   4 straipsnis
   Įslaptinta informacija
   Veiklai ES krizių valdymo operacijose taikomas 2007 m. balandžio 30 d. Vašingtone sudarytas Jungtinių Amerikos Valstijų Vyriausybės ir Europos Sąjungos susitarimas dėl įslaptintos informacijos saugumo.
   5 straipsnis
   Dalyvavimas operacijoje
   1.   Jungtinės Valstijos specifinių instrukcijų pagalba stengiasi užtikrinti, kad personalas, kurį jos suteikia prisidėdamos prie ES krizių valdymo operacijų (toliau – paskirtas personalas), savo užduotis vykdytų laikydamasis 1 straipsnyje nurodyto Tarybos sprendimo, operacijos plano ir susijusių įgyvendinimo priemonių ir visapusiškai juos remdamas.
   2.   Jungtinės Valstijos laiku konsultuojasi su ES dėl visų pagal šį Susitarimą teikiamo savo įnašo į ES krizių valdymo operaciją pasikeitimų.
   3.   Paskirtas personalas gauna atitinkamus sveikatos pažymėjimus, ir jiems suteikiamos tokių pažymėjimų kopijos, kurios turi būti pateiktos atitinkamų ES institucijų prašymu.
   6 straipsnis
   Pavaldumo tvarka
   1.   Dislokavimo laikotarpiu ES operacijos vadas ar misijos vadovas turi įgaliojimus vykdyti priežiūrą ir vadovauti paskirto personalo bei padalinių veiklai.
   2.   Paskirtas personalas ir padaliniai yra bendrai pavaldūs Jungtinėms Valstijoms.
   3.   Jungtinės Valstijos specifinių instrukcijų pagalba stengiasi užtikrinti, kad paskirtas personalas savo pareigas vykdytų ir elgtųsi visapusiškai laikydamasis operacijos tikslų ir vadovaudamasis ES operacijos vado ar misijos vadovo nurodymais ir gairėmis.
   4.   Jungtinės Valstijos turi tas pačias teises ir pareigas vykdant kasdienę ES krizių valdymo operacijų veiklą kaip ir operacijoje dalyvaujančios Europos Sąjungos valstybės narės.
   5.   ES operacijos vadas ar misijos vadovas yra atsakingas už bendrą paskirto personalo drausmės kontrolę. Jungtinės Valstijos, prireikus, imasi bet kokių drausminių priemonių.
   6.   Jungtinės Valstijos skiria nacionalinio kontingento koordinatorių (NKK), kuris atstovauja atitinkamoje ES krizių valdymo operacijoje dalyvaujančiam jų nacionaliniam kontingentui. NKK nacionaliniais klausimais atsiskaito misijos vadovui ir yra atsakingas už kasdienę kontingento drausmę.
   7.   Sprendimą užbaigti operaciją priima Europos Sąjunga, pasikonsultavusi su Jungtinėmis Valstijomis, jei tokio sprendimo svarstymo metu Jungtinės Valstijos vis dar prisideda prie ES krizių valdymo operacijos.
   7 straipsnis
   Finansiniai aspektai
   1.   Jungtinės Valstijos prisiima išlaidas, susijusias su savo dalyvavimu ES krizių valdymo operacijose, nebent jos padengiamos bendro finansavimo lėšomis, kaip nustatyta misijos operacijos vykdymo biudžete.
   2.   Europos Sąjunga atleidžia Jungtines Valstijas nuo finansinių įnašų į ES krizių valdymo operacijos vykdymo biudžetą, jeigu Europos Sąjunga nusprendžia, kad Jungtinės Valstijos svariai prie jos prisideda. Apie ES sprendimą dėl finansinių įnašų į vykdymo biudžetą Jungtinėms Valstijoms pranešama 1 straipsnio 2 dalyje nurodytų konsultacijų metu.
   3.   ES krizių valdymo operacijose Jungtinės Valstijos pagal šį Susitarimą dalyvauja tik jei turima skirtų lėšų.
   8 straipsnis
   Susitarimai šiam Susitarimui įgyvendinti
   Atitinkamos Jungtinių Valstijų ir Europos Sąjungos valdžios institucijos pasirašo reikalingus techninius, finansinius ir administracinius susitarimus šiam Susitarimui įgyvendinti.
   9 straipsnis
   Ginčų sprendimas
   Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
   10 straipsnis
   Įsigaliojimas ir nutraukimas
   1.   Šis Susitarimas įsigalioja kito mėnesio po to, kai Šalys praneša viena kitai apie tam tikslui būtinų vidaus procedūrų užbaigimą, pirmą dieną.
   2.   Šis Susitarimas laikinai taikomas nuo jo pasirašymo dienos.
   3.   Šalys reguliariai peržiūri šį Susitarimą.
   4.   Šis Susitarimas gali būti iš dalies keičiamas Šalių rašytiniu tarpusavio susitarimu.
   5.   Bet kuri iš Šalių gali nutraukti šį Susitarimą prieš šešis mėnesius raštu pateikdama pranešimą kitai Šaliai.

      Priimta Vašingtone dviem egzemplioriais anglų kalba, du tūkstančiai vienuoliktų metų gegužės septynioliktą dieną.

            Europos Sąjungos vardu

         C. ASHTON

            Jungtinių Amerikos Valstijų vardu

         H. CLINTON

   DEKLARACIJŲ TEKSTAS

      ES valstybių narių tekstas:
   „Taikydamos ES Tarybos sprendimą dėl ES krizių valdymo operacijos, kurioje dalyvauja Jungtinės Valstijos, ES valstybės narės, kiek įmanoma pagal jų vidaus teisines sistemas, ketina kiek galima atsisakyti pretenzijų Jungtinėms Valstijoms dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

               —

               buvo sukelti Jungtinių Valstijų personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

               —

               atsirado naudojant bet kurį Jungtinėms Valstijoms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Jungtinių Valstijų ES krizių valdymo operacijos personalo didelio neatsargumo ar tyčinio nusižengimo atvejus.“

      Jungtinių Valstijų tekstas:
   „Dalyvaudamos ES krizių valdymo operacijose, Jungtinės Valstijos, kiek įmanoma pagal jų vidaus teisinę sistemą, ketina kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

               —

               buvo sukelti personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

               —

               atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“


title: 2015 m. balandžio 29 d. Europos Parlamento sprendimas (ES) 2015/1705 dėl Europos inovacijos ir technologijos instituto 2013 finansinių metų biudžeto įvykdymo patvirtinimo

text:
2015 9 30

               LT

               Europos Sąjungos oficialusis leidinys

               L 255/409

      EUROPOS PARLAMENTO SPRENDIMAS (ES) 2015/1705
      2015 m. balandžio 29 d.
      dėl Europos inovacijos ir technologijos instituto 2013 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos inovacijos ir technologijos instituto 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos inovacijos ir technologijos instituto 2013 finansinių metų metinių finansinių ataskaitų su Instituto atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Institutas įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2008 m. kovo 11 d. Europos Parlamento ir Tarybos reglamentą (EB) Nr. 294/2008, įsteigiantį Europos inovacijos ir technologijos institutą (5), ypač į jo 21 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir V priedą,

                  —

                  atsižvelgdamas į Biudžeto kontrolės komiteto pranešimą (A8–0077/2015),

         1.

            atideda savo sprendimo, kuriuo Europos inovacijos ir technologijos instituto direktoriui patvirtinama, kad instituto 2013 finansinių metų biudžetas įvykdytas, priėmimą;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos inovacijos ir technologijos instituto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 184.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 97, 2008 4 9, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2007 m. lapkričio 15 d. Tarybos sprendimas dėl Europos cheminių medžiagų agentūros Valdančiosios tarybos vieno nario skyrimo

text:
23.11.2007

               LT

               Europos Sąjungos oficialusis leidinys

               C 280/2

      TARYBOS SPRENDIMAS

   2007 m. lapkričio 15 d.
   dėl Europos cheminių medžiagų agentūros Valdančiosios tarybos vieno nario skyrimo
   (2007/C 280/03)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos nariais turėtų skirti po vieną atstovą iš kiekvienos valstybės narės.

               (2)

               2007 m. birželio 7 d. sprendimu (2) Taryba paskyrė Europos cheminių medžiagų agentūros Valdančiosios tarybos 27 narius.

               (3)

               Belgijos Vyriausybė informavo Tarybą ketinanti pakeisti Belgijos atstovą Valdančiojoje taryboje ir pateikė naujo atstovo kandidatūrą, kuris turėtų būti paskirtas laikotarpiui iki 2011 m. gegužės 31 d.,

         NUSPRENDĖ:
   1 straipsnis
   Belgijos pilietis Marc LEEMANS, gimęs 1958 m. spalio 1 d., skiriamas Europos cheminių medžiagų agentūros Valdančiosios tarybos nariu vietoj Maarten ROGGEMAN laikotarpiui nuo 2007 m. lapkričio 24 d. iki 2011 m. gegužės 31 d.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2007 m. lapkričio 15 d.

            Tarybos vardu

            Pirmininkas

            M. DE LURDES RODRIGUES

      (1)  OL L 396, 2006 12 30, p. 1. Pataisyta redakcija OL L 136, 2007 5 29, p. 3.

      (2)  OL C 134, 2007 6 16, p. 6.


title: 2015 m. birželio 8 d. Tarybos sprendimas (ES) 2015/891 dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė 04.03.01.03)

text:
11.6.2015

                  LT

                  Europos Sąjungos oficialusis leidinys

                  L 146/9

            TARYBOS SPRENDIMAS (ES) 2015/891
      2015 m. birželio 8 d.
      dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo (biudžeto eilutė 04.03.01.03)
      EUROPOS SĄJUNGOS TARYBA,
      atsižvelgdama į Sutartį dėl Europos Sąjungos veikimo, ypač į jos 46 ir 48 straipsnius kartu su 218 straipsnio 9 dalimi,
      atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
      atsižvelgdama į Europos Komisijos pasiūlymą,
      kadangi:

                  (1)

                  Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

                  (2)

                  pagal EEE susitarimo 98 straipsnį EEE jungtinis komitetas gali nuspręsti, be kita ko, iš dalies pakeisti EEE susitarimo 31 protokolą;

                  (3)

                  EEE susitarimo 31 protokole nustatytos bendradarbiavimo konkrečiose srityse, nesusijusiose su keturiomis laisvėmis, nuostatos;

                  (4)

                  tikslinga tęsti EEE susitarimo Susitariančiųjų Šalių bendradarbiavimą, įskaitant bendradarbiavimą, susijusį su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                  (5)

                  todėl reikėtų iš dalies pakeisti EEE susitarimo 31 protokolą, kad tas išplėstinis bendradarbiavimas būtų tęsiamas po 2014 m. gruodžio 31 d.;

                  (6)

                  todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

            PRIĖMĖ ŠĮ SPRENDIMĄ:
      1 straipsnis
      Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
      2 straipsnis
      Šis sprendimas įsigalioja jo priėmimo dieną.

         Priimta Liuksemburge 2015 m. birželio 8 d.

               Tarybos vardu

               Pirmininkė

            D. REIZNIECE-OZOLA

         (1)  OL L 305, 1994 11 30, p. 6.

         (2)  OL L 1, 1994 1 3, p. 3.

         PROJEKTAS
         EEE JUNGTINIO KOMITETO SPRENDIMAS Nr. …/2015
         … m. … … d.
         kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
         kadangi:

                     (1)

                     tikslinga išplėsti EEE susitarimo Susitariančiųjų Šalių bendradarbiavimą, įtraukiant bendradarbiavimą, susijusį su laisvu darbuotojų judėjimu, socialinės apsaugos sistemų koordinavimu ir migrantams, įskaitant migrantus iš trečiųjų šalių, skirtomis priemonėmis;

                     (2)

                     todėl, norint nuo 2015 m. sausio 1 d. vykdyti tą išplėstą bendradarbiavimą, reikėtų iš dalies pakeisti EEE susitarimo 31 protokolą,

               PRIĖMĖ ŠĮ SPRENDIMĄ:
         1 straipsnis
         EEE susitarimo 31 protokolo 5 straipsnio 5 ir 13 dalyse žodžiai „2014 finansinių metų“ pakeičiami žodžiais „2014 ir 2015 finansinių metų“.
         2 straipsnis
         Šis sprendimas įsigalioja kitą dieną po paskutinio pranešimo perdavimo pagal EEE susitarimo 103 straipsnio 1 dalį (*).
         Jis taikomas nuo 2015 m. sausio 1 d.
         3 straipsnis
         Šis sprendimas skelbiamas Europos Sąjungos oficialiojo leidinio EEE dalyje ir EEE priede.

            Priimta Briuselyje

                  EEE jungtinio komiteto vardu

                  Pirmininkas

                  EEE jungtinio komiteto

                  sekretoriai

            (*)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2012 m. liepos 23 d. Tarybos sprendimas 2012/423/BUSP dėl paramos balistinių raketų neplatinimui įgyvendinant ES kovos su masinio naikinimo ginklų platinimu strategiją ir Tarybos bendrąją poziciją 2003/805/BUSP

text:
24.7.2012

               LT

               Europos Sąjungos oficialusis leidinys

               L 196/74

         TARYBOS SPRENDIMAS 2012/423/BUSP
   2012 m. liepos 23 d.
   dėl paramos balistinių raketų neplatinimui įgyvendinant ES kovos su masinio naikinimo ginklų platinimu strategiją ir Tarybos bendrąją poziciją 2003/805/BUSP
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 31 straipsnio 1 dalį,
   kadangi:

               (1)

               2003 m. gruodžio 12 d. Europos Vadovų Taryba priėmė ES kovos su masinio naikinimo ginklų (MNG) platinimu strategiją, kurios III skyriuje pateikiamas kovos su tokiu platinimu priemonių, kurių turi būti imtasi Europos Sąjungoje ir trečiosiose šalyse, sąrašas;

               (2)

               Sąjunga aktyviai įgyvendina tą strategiją ir vykdo jos II ir III skyriuose išvardytas priemones, pavyzdžiui, teikia finansinius išteklius konkretiems projektams, kuriais stiprinama daugiašalė ginklų neplatinimo sistema ir daugiašalės pasitikėjimo stiprinimo priemonės, remti. Hagos kovos su balistinių raketų platinimu elgesio kodeksas (toliau – Kodeksas) yra sudėtinė tos sistemos dalis. Juo siekiama užkirsti kelią balistinių raketų sistemų, galinčių siųsti į taikinį masinio naikinimo ginklus, bei susijusių technologijų platinimui ir jį sustabdyti;

               (3)

               2003 m. lapkričio 17 d. Taryba priėmė Bendrąją poziciją 2003/805/BUSP (1) dėl daugiašalių susitarimų masinio naikinimo ginklų ir pristatymo priemonių neplatinimo srityje universalaus taikymo ir sustiprinimo.
               Toje bendrojoje pozicijoje raginama, inter alia, skatinti, kad kuo daugiau valstybių prisijungtų prie Kodekso, visų pirma, kad tai padarytų valstybės, turinčios balistinių raketų pajėgumų, taip pat toliau plėtoti ir įgyvendinti Kodeksą, ypač jame numatytas pasitikėjimo stiprinimo priemones, ir skatinti glaudesnes Kodekso sąsajas su JT daugiašale ginklų neplatinimo sistema;

               (4)

               2008 m. gruodžio 8 d. Taryba priėmė išvadas ir dokumentą „Naujos Europos Sąjungos veiksmų kryptys kovojant su masinio naikinimo ginklų ir jų siuntimo į taikinį sistemų platinimu“, kuriame teigiama, kad masinio naikinimo ginklų ir jų siuntimo į taikinį sistemų platinimas tebėra viena iš didžiausių problemų saugumo srityje ir kad neplatinimo politika yra labai svarbi bendros užsienio ir saugumo politikos (BUSP) dalis. Atsižvelgdama į padarytą pažangą ir į tai, kad toliau dedamos pastangos įgyvendinant šias „naujas veiksmų kryptis“, 2010 m. gruodžio mėn. Taryba susitarė jų įgyvendinimo laikotarpį pratęsti iki 2012 m. pabaigos;

               (5)

               2008 m. gruodžio 18 d. Taryba priėmė Sprendimą 2008/974/BUSP (2) dėl paramos Hagos kovos su balistinių raketų platinimu elgesio kodekso įgyvendinimui, atsižvelgiant į ES kovos su masinio naikinimo ginklų platinimu strategiją. Tas sprendimas suteikė galimybę sėkmingai skatinti Kodekso visuotinį taikymą ir jo principų laikymąsi. Sąjungos prioritetas – tęsti prie Kodekso prisijungusių ir prie jo neprisijungusių valstybių dialogą, siekiant toliau skatinti Kodekso visuotinį taikymą ir jo geresnį įgyvendinimą bei stiprinimą. Šiuo tolesniu sprendimu turėtų būti prisidėta prie šio proceso;

               (6)

               kalbant apie platesnį Kodekso kontekstą, vis didesnį susirūpinimą tarptautinei bendruomenei kelia tolesnis balistinių raketų, galinčių siųsti į taikinį masinio naikinimo ginklus, platinimas, visų pirma raketų programos, vykdomos Artimuosiuose Rytuose, Šiaurės Rytų Azijoje ir Pietų Azijoje, įskaitant Iraną ir Korėjos Liaudies Demokratinę Respubliką;

               (7)

               JT Saugumo Taryba (JT ST) savo rezoliucijoje 1540 (2004) pabrėžė, kad branduolinių, cheminių bei biologinių ginklų ir jų siuntimo į taikinį priemonių platinimas kelia grėsmę tarptautinei taikai ir saugumui, dar kartą pakartojo tai JT ST rezoliucijoje 1977 (2011), ir įpareigojo valstybes, inter alia, jokiomis priemonėmis nepadėti nevalstybiniams subjektams kurti, įsigyti, gaminti, turėti, gabenti, perduoti ar naudoti branduolinius, cheminius ar biologinius ginklus ir jų siuntimo į taikinį priemones. Tai, kad branduoliniai, cheminiai bei biologiniai ginklai ir jų siuntimo į taikinį priemonės kelia grėsmę tarptautinei taikai ir saugumui, buvo dar kartą patvirtinta JT ST rezoliucijoje 1887 (2009) dėl branduolinio ginklo neplatinimo ir branduolinio nusiginklavimo. Be to, JT ST rezoliucijoje 1929 (2010), grindžiamoje, inter alia, ankstesnėmis Saugumo Tarybos rezoliucijomis, JT Saugumo Taryba nusprendė, kad Iranas neturėtų vykdyti jokios veiklos, susijusios su balistinėmis raketomis, galinčiomis siųsti į taikinį branduolinius ginklus, įskaitant raketų paleidimą naudojant balistinių raketų technologijas, ir kad valstybės turėtų imtis visų reikiamų priemonių siekdamos užkirsti kelią su tokia veikla susijusių technologijų perdavimui ar susijusios techninės pagalbos teikimui Iranui. Apskritai šiuo sprendimu turėtų būti remiama įvairių rūšių veikla, kuria siekiama kovoti su balistinių raketų platinimu,

         PRIĖMĖ ŠĮ SPRENDIMĄ:
   1 straipsnis
   1.   Siekdama užtikrinti nuolatinį ir praktinį tam tikrų ES kovos su masinio naikinimo ginklų platinimu strategijos dalių įgyvendinimą, Sąjunga:

               a)

               remia paramos Hagos kovos su balistinių raketų platinimu elgesio kodekso įgyvendinimui veiklą, visų pirma siekiant:

                           —

                           skatinti Kodekso visuotinį taikymą ir visų pirma skatinti, kad prie Kodekso prisijungtų visos valstybės, turinčios balistinių raketų pajėgumų;

                           —

                           remti Kodekso įgyvendinimą;

                           —

                           didinti informuotumą apie Kodeksą, visų pirma jo pasirašymo 10-ųjų metinių proga;

               b)

               apskritai remia įvairių rūšių veiklą kovojant su balistinių raketų platinimu, kuria visų pirma siekiama didinti informuotumą apie šią grėsmę, aktyviau dėti pastangas didinti daugiašalių priemonių veiksmingumą, didinti paramą iniciatyvoms, skirtoms šiems konkretiems uždaviniams spręsti, ir padėti suinteresuotoms valstybėms nacionaliniu mastu stiprinti jų atitinkamus eksporto kontrolės režimus.

         2.   Atsižvelgiant į tai, Sąjungos remiami projektai apima šią konkrečią veiklą:

               a)

               paramos Kodekso įgyvendinimui veiklą:

                           —

                           parengti ir paskelbti „sutikimo rinkinį“, skirtą prie Kodekso neprisijungusių valstybių informavimo veiklai, kuriame taip pat būtų primintos prie Kodekso prisijungusių valstybių pareigos;

                           —

                           prie Kodekso prisijungusių valstybių metinio susitikimo metu organizuoti Vienoje susijusius informavimo renginius;

                           —

                           JT Generalinės Asamblėjos Pirmojo komiteto posėdžio metu organizuoti susijusius informavimo renginius, kuriais būtų remiamas Kodekso įgyvendinimas;

                           —

                           surengti ne daugiau kaip tris regioninius informavimo seminarus, grindžiamus ES prioritetais (galbūt skirtus Azijai, Persijos įlankos šalims ir Lotynų Amerikai);

                           —

                           raginti prie Kodekso prisijungusių ir prie jo neprisijungusių valstybių atstovus iš besivystančių šalių dalyvauti Kodekso metiniuose susitikimuose ir informavimo seminaruose;

                           —

                           rengti neseniai prie Kodekso prisijungusioms valstybėms skirtus informuotumo didinimo seminarus, be kita ko, Kodekso metinio susitikimo Vienoje metu, siekiant padėti joms vykdyti savo įsipareigojimus;

                           —

                           remti Kodekso propagavimo pastangų derinimą su JT 1540 komiteto veikla, be kita ko, finansuojant Kodekso ekspertų dalyvavimą 1540 komiteto narių apsilankymuose konkrečiose šalyse;

                           —

                           remti Kodekso saugų internetinį informacijos ir ryšių mechanizmą (e-ICC), be kita ko, stiprinant šios interneto svetainės techninius pajėgumus;

                           —

                           teikti finansinę paramą veiklai, susijusiai su Kodekso 10-ųjų metinių minėjimu.

               b)

               bendrą paramos balistinių raketų neplatinimui veiklą:

                           —

                           daugiašalių forumų metu surengti ne daugiau kaip keturis seminarus, skirtus informuotumui apie balistinių raketų platinimą didinti, galbūt susietus su a punkte nurodytais informavimo renginiais Kodekso srityje, pavyzdžiui, surengti seminarą JT Generalinės Asamblėjos sesijos, Nusiginklavimo konferencijos arba Sutarties dėl branduolinio ginklo neplatinimo parengiamųjų komitetų posėdžių metu;

                           —

                           surengti ne daugiau kaip tris regioninius seminarus, skirtus informuotumui apie balistinių raketų platinimą didinti, ir skatinti diskusijas dėl perspektyvų siekiant regionų lygiu geriau spręsti uždavinius, susijusius su balistinių raketų platinimo keliama grėsme, šias diskusijas galbūt susiejant su kita Sąjungos informavimo veikla Kodekso srityje; bendradarbiaujant su atitinkamomis valstybėmis, seminarai galėtų būti surengti Azijoje, Persijos įlankos regione ir Lotynų Amerikoje;

                           —

                           parengti tris apmąstymams skirtus dokumentus dėl galimų tolesnių daugiašalių veiksmų siekiant užkirsti kelią raketų platinimo keliamai grėsmei ir skatinti nusiginklavimo pastangas balistinių raketų srityje, kuriuose daugiausia dėmesio būtų skirta galimoms pasitikėjimo stiprinimo priemonėms, galimoms teisiškai privalomoms priemonėms trumpojo ir vidutinio nuotolio „žemė–žemė“ tipo balistinių raketų srityje, ir būtų nagrinėjama galimybė pirmiausia imtis veiksmų tam tikruose regionuose, pavyzdžiui, regionuose, kurie yra itin svarbūs Sąjungai ir (arba) kuriuose artimiausiu metu galima tikėtis pažangos;

                           —

                           siekiant ankstyvame etape užkirsti kelią dvejopo naudojimo technologijų ir žinių perdavimui, surengti ne daugiau kaip tris informuotumo didinimo seminarus, skirtus ekspertams, ypač ekspertams iš mokslo ir (arba) kosmoso srities bendruomenių ir iš pramonės sektoriaus;

                           —

                           skatinti sudaryti galimybę akademinės bendruomenės nariams iš besivystančių šalių, dirbantiems raketų neplatinimo srityje, dalyvauti Europos Sąjungos kompetencijos centrų projektuose;

                           —

                           koordinuojant veiklą su Europos Sąjungos kompetencijos centrais surengti tikslines ekspertų misijas į Sąjungai nepriklausančias šalis, kad būtų keičiamasi informacija ir dalijamasi įgyta patirtimi su raketų technologijomis bei dvejopo naudojimo prekėmis susijusios eksporto kontrolės srityje ir kad šioms šalims būtų padėta plėtoti jų nacionalinius pajėgumus;

                           —

                           remti ekspertų mokymą balistinių raketų neplatinimo srityje jiems dalyvaujant Sąjungos programose, pavyzdžiui, ESGP koledžo arba ES valstybių narių programose.

         2 straipsnis
   1.   Už šio sprendimo įgyvendinimą yra atsakingas Sąjungos vyriausiasis įgaliotinis užsienio reikalams ir saugumo politikai (vyriausiasis įgaliotinis).
   2.   1 straipsnio 2 dalyje nurodytų projektų techninį įgyvendinimą vykdo Fondation pour la recherche stratégique (FRS); jis vykdo šią užduotį prižiūrint vyriausiajam įgaliotiniui. Šiuo tikslu vyriausiasis įgaliotinis sudaro būtinus susitarimus su FRS.
   3 straipsnis
   1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 930 000 EUR.
   2.   Iš 1 dalyje nurodytos sumos finansuojamos išlaidos tvarkomos laikantis Sąjungos biudžetui taikomų procedūrų ir taisyklių.
   3.   Komisija prižiūri, kad 1 dalyje nurodytos išlaidos būtų tinkamai tvarkomos. Tuo tikslu ji sudaro finansavimo susitarimą su FRS. Susitarime nustatoma, kad FRS turi užtikrinti Sąjungos įnašo matomumą, proporcingą jo dydžiui.
   4.   Įsigaliojus šiam sprendimui, Komisija siekia kuo greičiau sudaryti 3 dalyje nurodytą finansavimo susitarimą. Ji informuoja Tarybą apie sunkumus, su kuriais susidurta to proceso metu, ir praneša susitarimo sudarymo datą.
   4 straipsnis
   1.   Vyriausiasis įgaliotinis pateikia Tarybai šio sprendimo įgyvendinimo ataskaitą, grindžiamą reguliariai rengiamomis FRS ataskaitomis. Taryba tų ataskaitų pagrindu atlieka įvertinimą.
   2.   Komisija teikia informaciją apie 1 straipsnio 2 dalyje nurodytų projektų finansinius aspektus.
   5 straipsnis
   1.   Šis sprendimas įsigalioja jo priėmimo dieną.
   2.   Šis sprendimas nustoja galioti praėjus 24 mėnesiams nuo 3 straipsnio 3 dalyje nurodyto finansavimo susitarimo sudarymo dienos. Tačiau jis nustoja galioti po šešių mėnesių nuo jo įsigaliojimo dienos, jei iki to laiko nesudaromas joks finansavimo susitarimas.

      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 302, 2003 11 20, p. 34.

      (2)  OL L 345, 2008 12 23, p. 91.

      PRIEDAS

         ES parama balistinių raketų neplatinimui įgyvendinant ES kovos su masinio naikinimo ginklų platinimu strategiją ir Tarybos bendrąją poziciją 2003/805/BUSP

      1.   TIKSLAI
      Europos Sąjunga aktyviai propaguoja raketų neplatinimą (2003 m. gruodžio 12 d. ES kovos su masinio naikinimo ginklų platinimu strategija, 2003 m. lapkričio 17 d. Tarybos bendroji pozicija 2003/805/BUSP dėl daugiašalių susitarimų masinio naikinimo ginklų ir pristatymo priemonių neplatinimo srityje universalaus taikymo ir sustiprinimo, Tarybos patvirtintos 2008 m. gruodžio 8 d.„Naujos Europos Sąjungos veiksmų kryptys kovojant su masinio naikinimo ginklų ir jų siuntimo į taikinį sistemų platinimu“, ES parama JT ST rezoliucijai 1540 (2004), apie kurią primenama JT ST rezoliucijoje 1977 (2010).
      Sąjunga nuo pat pradžių tvirtai remė Hagos kovos su balistinių raketų platinimu elgesio kodeksą (toliau – Kodeksas) ir reguliariai reiškė susirūpinimą dėl balistinių raketų platinimo. Europos Sąjunga mano, kad Kodeksas yra svarbus daugiašalis dokumentas, kuriuo siekiama sumažinti balistinių raketų sistemų ir susijusių technologijų platinimą taikant skaidrumo ir pasitikėjimo stiprinimo priemones. Visos Europos Sąjungos valstybės narės prisijungė prie Kodekso ir sąžiningai jį įgyvendina.
      Praeityje Sąjunga dėjo pastangas panaikinti likusias Kodekso įgyvendinimo bei jo visuotinio taikymo spragas ir šiuo tikslu 2007 m. metinio susitikimo metu surengė prie Kodekso prisijungusių ir prie jo neprisijungusių valstybių praktinį seminarą.
      Kadangi seminaro rezultatai teikė vilčių, Europos Sąjunga toliau įgyvendino šią iniciatyvą ir rėmė tokius tris Kodekso aspektus:

                  —

                  Kodekso visuotinį taikymą;

                  —

                  Kodekso įgyvendinimą;

                  —

                  Kodekso stiprinimą ir geresnį funkcionavimą.

            Šie paramos veiksmai buvo vykdomi pagal 2008 m. gruodžio 18 d. Tarybos sprendimą 2008/974/BUSP, kuris sudarė galimybę imtis kelių iniciatyvų, skirtų Kodekso įgyvendinimui remti, be kita ko:

                  —

                  kurti specialią saugią interneto svetainę;

                  —

                  Vienoje ir Niujorke organizuoti kelis susijusius renginius, kuriais siekiama propaguoti Kodeksą prie jo neprisijungusiose valstybėse;

                  —

                  Paryžiuje surengti informuotumo didinimo praktinį seminarą, skirtą Afrikos ir Artimųjų Rytų šalims;

                  —

                  surengti stebėtojų vizitą į nešančiųjų raketų paleidimo aikštelę Prancūzijos Gvianoje (Kuru);

                  —

                  parengti apmąstymams skirtus dokumentus.

            Tas sprendimas padėjo didinti informuotumą apie Kodeksą ir propaguoti jį trečiosiose šalyse. Pagal jį Kosta Rikai, Vengrijai, Prancūzijai ir Rumunijai buvo teikiama parama joms vykdant Kodekso pirmininkaujančių valstybių veiklą. Padidinus Kodekso žinomumą buvo sudarytos geresnės sąlygos prie jo prisijungti naujoms narėms.
      Atsižvelgiant į pasiektus rezultatus ir į tolesnį balistinių raketų, galinčių siųsti į taikinį masinio naikinimo ginklus, platinimą, kuris kelia vis didesnį susirūpinimą tarptautinei bendruomenei, visų pirma dėl raketų programų, vykdomų Artimuosiuose Rytuose, Šiaurės Rytų Azijoje ir Pietų Azijoje, įskaitant Iraną ir Korėjos Liaudies Demokratinę Respubliką, bus vykdomi šie veiksmai:

                  —

                  teikiama parama Kodekso įgyvendinimui;

                  —

                  teikiama parama balistinių raketų neplatinimui;

                  —

                  organizuojami informavimo renginiai Kodekso ir balistinių raketų neplatinimo klausimais.

            Šiuo sprendimu ne tik skatinama laikytis Kodekso, bet ir suteikiama galimybė plėtoti tarptautiniu mastu vykstančius debatus raketų platinimo klausimu ir įtraukti į šią veiklą naujus regionus bei naujas bendruomenes.
      2.   PROJEKTŲ APRAŠYMAS
      2.1.   1 projektas. Parama Kodekso įgyvendinimui

      2.1.1.   Projekto tikslas

      Kodeksas yra svarbus dokumentas, kuriuo siekiama sumažinti balistinių raketų ir susijusių technologijų platinimą taikant pasitikėjimo stiprinimo ir skaidrumo priemones. Tačiau dar reikia daug nuveikti remiant jo įgyvendinimą, visų pirma siekiant:

                  —

                  skatinti Kodekso visuotinį taikymą ir visų pirma skatinti, kad prie Kodekso prisijungtų visos valstybės, turinčios balistinių raketų pajėgumų;

                  —

                  remti visų Kodekso aspektų įgyvendinimą;

                  —

                  didinti informuotumą apie Kodeksą, visų pirma jo pasirašymo 10-ųjų metinių proga.

            2.1.2.   Projekto aprašymas

      Projekte numatoma trijų rūšių veikla:

                  a)

                  „Sutikimo rinkinio“ (atspausdintos brošiūros ir kompaktinio disko arba atmintuko), skirto prie Kodekso neprisijungusių valstybių informavimo veiklai, kuriame taip pat būtų primintos prie Kodekso prisijungusių valstybių pareigos, parengimas ir išleidimas. Šis rinkinys taip pat bus pateiktas internete; jis apims visą reikiamą informaciją apie Kodeksą ir atitinkamus kontaktinius centrus.

                  b)

                  Parama Kodekso saugiam internetiniam informacijos ir ryšių mechanizmui (elektroninis tiesioginis centrinis informacijos punktas – e-ICC), be kita ko, stiprinant šios interneto svetainės techninius pajėgumus glaudžiai bendradarbiaujant su Austrijos užsienio reikalų ministerija.

                  c)

                  Renginio Kodekso 10-ųjų metinių proga organizavimas. Įgyvendinančioji agentūra teiks finansinę paramą veiklai, susijusiai su šių metinių minėjimu. Visų pirma šiuo tikslu 2012–2013 m. žiemą bus surengta tarptautinė konferencija, tikriausiai Hagoje, Niujorke arba Vienoje (sprendimą šiuo klausimu priims Sąjungos vyriausiasis įgaliotinis užsienio reikalams ir saugumo politikai (vyriausiasis įgaliotinis), kompetentingoje Tarybos darbo grupėje aktyviai konsultuodamasis su valstybėmis narėmis).

            2.1.3.   Numatomi projekto rezultatai

                  —

                  „Sutikimo rinkiniu“ naudosis Kodekso pirmininkaujanti valstybė, Austrija, kuri veikia kaip sekretoriatas (Tiesioginis centrinis informacijos punktas – ICC), Sąjunga ir kiti partneriai, kai to reikės jiems vykdant informavimo veiklą.

                  —

                  „Sutikimo rinkinys“ bus plačiai platinamas įvairių renginių metu.

                  —

                  Bus toliau plėtojama ir atnaujinama speciali Kodekso interneto svetainė.

                  —

                  Bus organizuotas tarptautinis renginys Kodekso 10-ųjų metinių proga ir taip bus padidintas Kodekso žinomumas tarptautiniu mastu.

            2.1.4.   Projekto naudos gavėjai

      Projekto naudos gavėjai yra tiek prie Kodekso prisijungusios, tiek prie jo neprisijungusios valstybės.
      2.2.   2 projektas. Parama balistinių raketų neplatinimui

      2.2.1.   Projekto tikslas

      Kalbant apie platesnį Kodekso kontekstą, vis didesnį susirūpinimą tarptautinei bendruomenei kelia tolesnis balistinių raketų, galinčių siųsti į taikinį masinio naikinimo ginklus, platinimas, visų pirma raketų programos, vykdomos Artimuosiuose Rytuose, Šiaurės Rytų Azijoje ir Pietų Azijoje, įskaitant Iraną ir Korėjos Liaudies Demokratinę Respubliką.
      Apskritai šiuo projektu bus remiama įvairių rūšių veikla kovojant su balistinių raketų platinimu, kuria visų pirma bus siekiama didinti informuotumą apie grėsmę, aktyviau dėti pastangas didinti daugiašalių priemonių veiksmingumą, didinti paramą iniciatyvoms, skirtoms tiems konkretiems uždaviniams spręsti, ir padėti suinteresuotoms valstybėms nacionaliniu mastu stiprinti jų atitinkamus eksporto kontrolės režimus.
      2.2.2.   Projekto aprašymas

      Pagal projektą numatomos trijų rūšių priemonės:

                  a)

                  Apmąstymams skirtų dokumentų paskelbimas. Galimos jų temos galėtų būti:

                              —

                              teisiškai privalomos priemonės trumpojo ir vidutinio nuotolio „žemė–žemė“ tipo balistinių raketų srityje;

                              —

                              tolesni daugiašaliai veiksmai siekiant užkirsti kelią raketų platinimo keliamai grėsmei ir skatinti nusiginklavimo pastangas balistinių raketų srityje, daugiausia dėmesio skiriant galimoms pasitikėjimo stiprinimo priemonėms;

                              —

                              eksporto ir tranzito kontrolės mechanizmai.

                  b)

                  Trijų informuotumo didinimo seminarų dvejopo naudojimo technologijų ir žinių perdavimo klausimais surengimas, siekiant užkirsti kelią tokiam perdavimui balistinių raketų srityje. Seminaruose bus galima apsvarstyti, kokios yra su balistinėmis raketomis susijusių technologijų perdavimo tendencijos ir kokią veiklą būtų galima skatinti siekiant užkirsti kelią tokiam perdavimui ankstyvame etape. Šiuo tikslu FRS surengs tris praktinius seminarus, skirtus ekspertams iš prie Kodekso prisijungusių ir prie jo neprisijungusių valstybių mokslo, kosmoso srities ir pramonės sektoriaus bendruomenių.

                  c)

                  Tikslinės ekspertų misijos už Sąjungos ribų. Koordinuojant veiklą su Europos Sąjungos kompetencijos centrais, du balistinių raketų neplatinimo srities ekspertai įvykdys vietos misijas tikslinėse šalyse. Misijos galėtų būti vykdomos Malaizijoje, Jungtiniuose Arabų Emyratuose, Kinijoje, Alžyre, Pietų Afrikoje, Indijoje, Brazilijoje, Tailande ir Meksikoje, tačiau neapsiribojant šiomis šalimis. Galutinis šalių sąrašas bus parengtas glaudžiai bendradarbiaujant su EIVT, taip pat bendradarbiaujant su ja bus apsvarstyta galimybė vykdyti bendrus demaršus JT 1540 komitetui vykdant informavimo veiklą.

            2.2.3.   Numatomi projekto rezultatai

                  —

                  skatinamas raketų neplatinimas;

                  —

                  remiamos daugiašalės pastangos sumažinti raketų platinimą, įskaitant pagal Kodeksą dedamas pastangas;

                  —

                  skatinami debatai dėl naujų iniciatyvų, kuriomis siekiama sumažinti raketų platinimą;

                  —

                  surengus informuotumo didinimo seminarus bus padidintas informuotumas dvejopo naudojimo technologijų ir žinių perdavimo klausimais, siekiant užkirsti kelią tokiam perdavimui balistinių raketų srityje.

            2.2.4.   Projekto naudos gavėjai

      Apmąstymams skirti dokumentai bus naudingi Sąjungai ir jos valstybėms narėms; dėl platesnio jų platinimo sprendimą priims vyriausiasis įgaliotinis, kompetentingoje Tarybos darbo grupėje aktyviai konsultuodamasis su valstybėmis narėmis. Galutinis sprendimas bus grindžiamas įgyvendinančiojo subjekto pagal 2 straipsnio 2 dalį pateiktais pasiūlymais.
      Informuotumo didinimo seminarai suteiks galimybę įtraukti platesnę kosmoso ir raketų klausimų ekspertų bendruomenę, rengiant seminarus pramonės sektoriaus, mokslinių tyrimų bendruomenės ir kitų subjektų atstovams.
      Vykdant tikslines ekspertų misijas daugiausia dėmesio bus skiriama pagrindinėms prie Kodekso neprisijungusioms valstybėms arba regioniniams subjektams, kuriems tenka svarbus vaidmuo vykdant technologijų perdavimo ir su kosmosu susijusią veiklą.
      2.3.   3 projektas. Informavimo renginių Kodekso ir balistinių raketų neplatinimo klausimais organizavimas

      2.3.1.   Projekto tikslas

      Vykdant šį projektą bus organizuoti keli renginiai, kuriais bus siekiama įtraukti prie Kodekso neprisijungusias valstybes, ir taip bus didinamas informuotumas apie balistinių raketų neplatinimą ir Kodeksą. Tuo tikslu bus organizuoti renginiai Vienoje, Ženevoje ir Niujorke, kad JT delegacijos galėtų dalyvauti susijusiuose renginiuose.
      2.3.2.   Projekto aprašymas

      Pagal projektą bus numatyti dviejų rūšių renginiai:

                  a)

                  Finansuojami šeši informavimo renginiai, kuriais bus remiamas Kodekso įgyvendinimas bei balistinių raketų neplatinimas ir kurie įvyks šiuose trijuose miestuose:

                              —

                              Niujorke, JT Generalinės Asamblėjos Pirmojo komiteto arba Sutarties dėl branduolinio ginklo neplatinimo parengiamųjų komitetų posėdžių metu;

                              —

                              Ženevoje, Nusiginklavimo konferencijos metu;

                              —

                              Vienoje, vykdant su Kodeksu, Jungtinių Tautų kosminės erdvės taikaus naudojimo komitetu (COPUOS) susijusią ar kitą atitinkamą JT veiklą Vienoje.

                        Tie renginiai galėtų būti įvairių formų, pavyzdžiui:

                              —

                              seminarai, kuriuose susitiktų ne daugiau kaip 80 dalyvių iš JT misijų Niujorke, Ženevoje bei Vienoje ir kuriuos vestų atrinkta pranešėjų ir Europos Sąjungos pareigūnų grupė;

                              —

                              uždari pietūs ar vakarienės, kuriuose vyresnieji pareigūnai iš atrinktų šalių būtų įtraukti į pokalbį su ES aukšto rango atstovu ir ekspertais.

                        Tuo tikslu įgyvendinantysis subjektas kiekvieno renginio atveju pasiūlys vyriausiajam įgaliotiniui šalių sąrašą; kai kurios iš jų bus prie Kodekso neprisijungusios valstybės. Tokiu būdu bus sudaryta galimybė sušaukti aukšto rango atstovus, sprendžiančius ginklų neplatinimo klausimus.

                  b)

                  Finansuojami trys regioniniai informavimo seminarai, kurie galėtų įvykti Lotynų Amerikoje (pvz., Čilėje, Meksikoje, Argentinoje arba Brazilijoje), Artimuosiuose Rytuose (pvz., Persijos įlankos šalyse, Jungtiniuose Arabų Emyratuose arba Jordanijoje) ir Azijoje (pvz., Singapūre arba Vietname). Vieta bus pasirinkta susitarus su vyriausiuoju įgaliotiniu, kompetentingoje Tarybos darbo grupėje aktyviai konsultuojantis su valstybėmis narėmis. Seminarai bus skirti raketų platinimo tendencijų klausimui; daugiausia dėmesio juose bus skiriama regioniniams klausimams ir bus svarstomas Kodeksas, taip pat bus supažindinta su praktine informacija apie tai, ką turi daryti prie Kodekso prisijungusios valstybės.

            2.3.3.   Numatomi projekto rezultatai

                  —

                  didinamas informuotumas apie raketų platinimo tendencijas ir ypač apie Kovos su balistinių raketų platinimu elgesio kodeksą, kiek tai susiję su prie Kodekso neprisijungusiomis valstybėmis, ir skatinamos diskusijos apie tolesnes pastangas skatinti raketų neplatinimą;

                  —

                  Sąjungoje ir už jos ribų skatinami debatai dėl būsimų iniciatyvų;

                  —

                  didinamas raketų platinimo, kaip strateginės problemos, žinomumas.

            2.3.4.   Projekto naudos gavėjai

      Šie renginiai bus pirmiausia skirti prie Kodekso neprisijungusioms valstybėms, nors prie Kodekso prisijungusios valstybės galėtų prie kai kurių renginių prisidėti politiniais tikslais. Dalyviai pirmiausia turėtų būti vyriausybių ekspertai ir vyresnieji pareigūnai.
      Paramą gaunančių valstybių galutinė atranka bus atliekama vykdant įgyvendinančiojo subjekto konsultacijas su vyriausiuoju įgaliotiniu, kompetentingoje Tarybos darbo grupėje aktyviai konsultuojantis su valstybėmis narėmis. Galutinis sprendimas bus grindžiamas įgyvendinančiojo subjekto pagal 2 straipsnio 2 dalį pateiktais pasiūlymais.
      3.   TRUKMĖ
      Bendra numatoma projektų įgyvendinimo trukmė – 24 mėnesiai.
      4.   ĮGYVENDINANTYSIS SUBJEKTAS
      Techninis projektų įgyvendinimas bus pavestas FRS.
      Įgyvendinantysis subjektas parengs:

                  a)

                  projektų įgyvendinimo ketvirčio ataskaitas;

                  b)

                  ne vėliau kaip per vieną mėnesį nuo projektų įgyvendinimo pabaigos – galutinę ataskaitą.

            Ataskaitos bus siunčiamos vyriausiajam įgaliotiniui.
      FRS užtikrins Sąjungos įnašo matomumą, proporcingą jo dydžiui.
      5.   TREČIŲJŲ ŠALIŲ DALYVIAI
      Projektai bus visiškai finansuojami pagal šį sprendimą. Prie Kodekso prisijungusių arba prie jo neprisijungusių valstybių ekspertai gali būti laikomi trečiųjų šalių dalyviais. Jie dirbs laikydamiesi FRS standartinių taisyklių.


title: 2008 m. gegužės 28 d. Politinio ir saugumo komiteto sprendimas CHAD/3/2008, iš dalies keičiantis Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo bei Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo

text:
4.6.2008

               LT

               Europos Sąjungos oficialusis leidinys

               L 144/82

      POLITINIO IR SAUGUMO KOMITETO SPRENDIMAS CHAD/3/2008
   2008 m. gegužės 28 d.
   iš dalies keičiantis Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo bei Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo
   (2008/412/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 25 straipsnio trečią pastraipą,
   atsižvelgdamas į 2007 m. spalio 15 d. Tarybos bendruosius veiksmus 2007/677/BUSP dėl Europos Sąjungos karinės operacijos Čado Respublikoje ir Centrinės Afrikos Respublikoje (1) (operacija EUFOR Tchad/RCA), ypač į jų 10 straipsnio 2 dalį,
   atsižvelgdamas į Politinio ir saugumo komiteto sprendimą CHAD/1/2008 dėl trečiųjų valstybių įnašo į Europos Sąjungos karinę operaciją Čado Respublikoje ir Centrinės Afrikos Respublikoje priėmimo (2) bei į Politinio ir saugumo komiteto sprendimą CHAD/2/2008 dėl prie Europos Sąjungos karinės operacijos Čado Respublikoje ir Centrinės Afrikos Respublikoje Prisidedančių šalių komiteto sudarymo (3),
   kadangi:

               (1)

               ES operacijos vadui ir Europos Sąjungos kariniam komitetui pateikus rekomendaciją dėl Rusijos Federacijos įnašo, Rusijos Federacijos įnašas turėtų būti priimtas.

               (2)

               Pagal prie Europos Sąjungos sutarties ir Europos bendrijos steigimo sutarties pridėto Protokolo dėl Danijos pozicijos 6 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus,

         NUSPRENDĖ:
   1 straipsnis
   2008 m. vasario 13 d. Politinio ir saugumo komiteto sprendimo CHAD/1/2008 1 straipsnis pakeičiamas taip:

      „1 straipsnis
      Trečiųjų valstybių įnašai
      Remiantis pajėgų kūrimo konferencijų rezultatais ir tolesnėmis konsultacijomis Albanijos Respublikos ir Rusijos Federacijos įnašai į ES karinę operaciją Čado Respublikoje ir Centrinės Afrikos Respublikoje priimami.“

   2 straipsnis
   Politinio ir saugumo komiteto sprendimo CHAD/2/2008 priedas pakeičiamas taip:

         „PRIEDAS
         2 straipsnio 1 dalyje nurodytų trečiųjų valstybių sąrašas

                     —

                     Albanijos Respublika

                     —

                     Rusijos Federacija“.

   3 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje, 2008 m. gegužės 28 d.

            Politinio ir saugumo komiteto vardu

            Pirmininkė

         M. IPAVIC

      (1)  OL L 279, 2007 10 23, p. 21.

      (2)  OL L 56, 2008 2 29, p. 64.

      (3)  OL L 107, 2008 4 17, p. 60.


title: 2004 m. birželio 28 d. Tarybos sprendimas dėl Darbuotojų judėjimo laisvės patariamojo komiteto narių ir pakaitinių narių skyrimo

text:
18.1.2005

               LT

               Europos Sąjungos oficialusis leidinys

               C 12/4

      TARYBOS SPRENDIMAS

   2004 m. birželio 28 d.
   dėl Darbuotojų judėjimo laisvės patariamojo komiteto narių ir pakaitinių narių skyrimo
   (2005/C 12/02)
   EUROPOS SĄJUNGOS TARYBA,
   atsižvelgdama į 1968 m. spalio 15 d. Tarybos reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2002 m. gegužės 7 d. sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius laikotarpiui nuo 2002 m. gegužės 7 d. iki 2004 m. gegužės 6 d.;

               (2)

               Nariai savo pareigas eina tol, kol yra pakeičiami arba paskiriami kitai kadencijai;

               (3)

               Minėto komiteto nariai ir pakaitiniai nariai turėtų būti skiriami dvejų metų laikotarpiui;

         NUSPRENDĖ:
   Vienintelis straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui nuo 2004 m. gegužės 7 d. iki 2006 m. gegužės 6 d. skiriami:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Belgija

               Jacques OUZIEL
               Manjula EKKA

               Thierry LHOIR

               Čekija

               Martina MICHALCOVÁ
               Miloš TICHÝ

               Zuzana DI FALCO

               Danija

               Ole Bondo CHRISTENSEN
               Kim TAASBY

               Claus G. P. RYDE

               Vokietija

               Gisbert BRINKMANN
               Maria Helene GROß

               Dagmar FELDGEN

               Estija

               Piret LILLEVÄLI
               Carita RAMMUS

               Maarja SAKS

               Graikija

               Andreas KARYDIS
               Lydia KOTROF

               Elissavet DANIIL

               Ispanija

               María José VERDE FERNÁNDEZ
               Jesús NORBERTO

               Miguel COLINA ROBLEDO

               Prancūzija

               Christian LEFEUVRE
               François LEPAGE

               Nadia MAROT

               Airija

               Peter BUCKLEY
               John KELLY

               Gerardine BUCKLEY

               Italija

               Maurizio Giuseppe SILVERI
               Augusto VACCARO

               Lea BATTISTONI

               Kipras

               Nelson NEOCLEUS
               Alecos KELVERIS

               Demetris MICHAELIDES

               Latvija

               Jorens AIZSILS
               Daiga DIMDIŅA

               Linda DIMANTE

               Lietuva

               Rita KAZLAUSKIENE
               Marius GREICIUS

               Ramunas DARULIS

               Liuksemburgas

               Joseph FABER
               Mariette SCHOLTUS

               Patrice FURLANI

               Vengrija

               Rozália SZÉCSÉNYI
               Éva LUKÁCS

               Borbála SZIGETI

               Malta

               Amanda MAGRI
               Joseph MIZZI

               ………………………..

               Nyderlandai

               M. BLOMSMA
               V.K. HOEL

               G. WIDERA-STEVENS

               Austrija

               Ingrid NOWOTNY
               Doris WITEK-WEINDORFER

               Heinz KUTROWATZ

               Lenkija

               Janusz GRZYB
               Grzegorz PRAGERT

               Magdalena SWEKLEJ

               Portugalija

               Terezinha SALGUEIRO GARRIDO
               Ana Cristina SANTOS PEDROSO

               ………………………..

               Slovėnija

               Staša BALOH-PLAHUTNIK
               Radivoj RADAK

               Damjana ŠARČEVIČ

               Slovakija

               Pavol JUHÁS
               Katarína GERGELOVÁ

               Ľubica GAJDOŠOVÁ

               Suomija

               Mielikki TENHUNEN
               Mirkka MYKKÄNEN

               Tuomo KURRI

               Švedija

               Pontus RINGBORG
               Catrin LIDBOM

               Linnea ARVIUS

               Jungtinė Karalystė

               Anna HUDZIECZEK
               Andrew MILTON

               ……………………..

         II.   DARBUOTOJŲ ATSTOVAI

               Šalis

               Nariai

               Pakaitiniai nariai

               Belgija

               Celien VANMOERKERKE
               Sakis DIMITRAKOPOULOS

               Edwin LOOF

               Čekija

               Jiři VALENTA
               Miroslav FEBER

               Pavel JANÍČKO

               Danija

               Michael JACOBSEN
               Jens WIENE

               Käthe MUNK RYOM

               Vokietija

               Volker ROßOCHA
               Renate GABKE

               Günter SCHÖNWALD

               Estija

               Liina CARR
               Anu TOOTS

               Margarita TUCH

               Graikija

               Georgios PERENTIS
               Georgios SKOULATAKIS

               Efthymios EFTHYMIOU

               Ispanija

               Ana María CORRAL
               José Maria DIAZ-ROPERO

               Pilar ROC

               Prancūzija

               An LENOUAIL-MARLIERE
               Michèle MONRIQUE

               Laurence LAIGO

               Airija

               Esther LYNCH
               Brendan MACKIN

               Rosheen CALLENDER

               Italija

               ………………………….
               ………………………….

               ………………………

               Kipras

               Petros THEOPHANOUS
               Pieris PIERI

               Diomedes DIOMEDOUS

               Latvija

               Iveta OZOLA
               Ivo KRIEVS

               Beata JAKUBOVA

               Lietuva

               Janina MATUIZIENE
               Janina SVEDIENE

               Jovita MESKAUSKIENE

               Liuksemburgas

               Eduardo DIAS
               Paul DE ARAUJO

               Carlos PEREIRA

               Vengrija

               Judit CZUGLERNE IVÁNY
               Károly GYÖRGY

               Edit PINK

               Malta

               Andrew MIZZI
               ……………………

               Alfred BUHAGIAR

               Nyderlandai

               S. VAN DE POL
               D. VAARTJES-VAN SUIJDAM

               W.W. MULLER

               Austrija

               Josef WALLNER
               Oliver RÖPKE

               Gernot MITTER

               Lenkija

               Krzysztof ROSTKOWSKI
               Bogdan OLSZEWSKI

               Jakub KUS

               Portugalija

               Carlos Manuel ALVES TRINDADE
               Rui Manuel OLIVEIRA e COSTA

               Anabela PEREIRA PEIXOTO de MAGALHÃES

               Slovėnija

               Metka ROKSANDIĆ
               Gregor CERAR

               ……………………………..

               Slovakija

               Magdaléna MELLENOVÁ
               Lucia ŠVIHLOVÁ

               Milan BUŠO

               Suomija

               Kalle RÄISÄNEN
               Salla HEINÄNEN

               Mervi HUUSKONEN

               Švedija

               Thord PETTERSSON
               Lena WIRKKALA

               Ossian WENNSTRÖM

               Jungtinė Karalystė

               Roger McKENZIE
               Sofi TAYLOR

               Nick CLARK

         III.   DARBDAVIŲ ATSTOVAI

               Šalis

               Nariai

               Pakaitiniai nariai

               Belgija

               Sonja KOHNENMERGEN
               Philippe STIENON

               Ivo VAN DAMME

               Čekija

               Marie ZVOLSKÁ
               Miroslav FIŘT

               Ivana ŠTURMOVÁ

               Danija

               Henning GADE
               Flemming DREESEN

               Karina RANSBY

               Vokietija

               Angela SCHNEIDER-BODIEN
               Alexandra HÖRDER

               Bernhard SCHWARZKOPF

               Estija

               Lilian SALLASTE
               Heinart PUHKIM

               Renno MÄGI

               Graikija

               Labros PAPAIOANNOU
               Antonios MEGGOULIS

               Leonidas NIKOLOUZOS

               Ispanija

               Pablo GÓMEZ ALBO
               Roberto SUÁREZ GARCÍA

               Javier IBARS ALVARO

               Prancūzija

               Odile MENNETEAU
               Muriel CAILLAT

               Jean-Louis TERDJMAN

               Airija

               Heidi LOUGHEED
               Catherine MAGUIRE

               Arthur FORBES

               Italija

               ……………………………..
               ……………………………..

               …………………………

               Kipras

               Michael ANTONIOU
               Emilios MICHAEL

               Lefteris KARYDIS

               Latvija

               Daiga ERMSONE
               Edgars KORČAGINS

               Anita NIPĀNE

               Lietuva

               Justinas USONIS
               Arturas STRAVINSKAS

               Egidijus KASELIS

               Liuksemburgas

               Marc KIEFFER
               François ENGELS

               Romain LANNERS

               Vengrija

               Pál KARA
               István KOMORÓCZKI

               Attila SZABADKAI

               Malta

               Mario DEBONO
               Joseph MONTEBELLO

               Tonio FARRUGIA

               Nyderlandai

               A. VAN DELFT
               S.J.L. NIEUWSMA

               G.A.M. VAN DER GRIND

               Austrija

               Maria KAUN
               Wolfgang TRITREMMEL

               Christa SCHWENG

               Lenkija

               Andrzej JANKOWSKI
               Jacek MĘCINA

               Tomasz WIKA

               Portugalija

               Cristina NAGY MORAIS
               Nuno BERNARDO

               Marcelino PENA COSTA

               Slovėnija

               Staša PIRKMAIER
               Metka PENKO NATLAČEN

               Urška JEREB

               Slovakija

               Jozef HORVÁTH
               Vladimír KALINA

               Petra ŠUSTEKOVÁ

               Suomija

               Katja LEPPÄNEN
               Mikko RÄSÄNEN

               Mikko NYYSSÖLÄ

               Švedija

               Karin EKENGER
               Markus GUSTAFSSON

               Fredrik SEGERFELDT

               Jungtinė Karalystė

               Anthony THOMPSON
               Emmeline OWENS

               Sumantra PRASAD

      Priimta Liuksemburge, 2004 m. birželio 28 d.

            Tarybos vardu

            Pirmininkas

         M. CULLEN

      (1)  OL L 257, 1968 10 18, p. 2.

      (2)  OL C 119, 2002 5 22, p. 1.


title: 2012/113/ES: 2012 m. vasario 14 d. Tarybos sprendimas dėl Europos Sąjungos ir Indonezijos Respublikos Vyriausybės susitarimo dėl oro susisiekimo paslaugų tam tikrų aspektų sudarymo

text:
24.2.2012

               LT

               Europos Sąjungos oficialusis leidinys

               L 52/1

         TARYBOS SPRENDIMAS
   2012 m. vasario 14 d.
   dėl Europos Sąjungos ir Indonezijos Respublikos Vyriausybės susitarimo dėl oro susisiekimo paslaugų tam tikrų aspektų sudarymo
   (2012/113/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               2003 m. birželio 5 d. Sprendimu Taryba įgaliojo Komisiją pradėti derybas su trečiosiomis šalimis dėl galiojančių dvišalių susitarimų tam tikrų nuostatų pakeitimo Sąjungos lygmens susitarimu;

               (2)

               remiantis Tarybos sprendimu 2011/663/ES (1), Europos Sąjungos ir Indonezijos Respublikos Vyriausybės susitarimas dėl oro susisiekimo paslaugų tam tikrų aspektų (2) (toliau – Susitarimas) buvo pasirašytas ir laikinai taikomas su sąlyga, kad jis bus sudarytas;

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Indonezijos Respublikos Vyriausybės susitarimas dėl oro susisiekimo paslaugų tam tikrų aspektų (3) (toliau – Susitarimas).
   2 straipsnis
   Tarybos pirmininkas Sąjungos vardu pateikia Susitarimo 8 straipsnio 1 dalyje numatytą pranešimą.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. vasario 14 d.

            Tarybos vardu

            Pirmininkas

         M. LIDEGAARD

      (1)  OL L 264, 2011 10 8, p. 1.

      (2)  OL L 264, 2011 10 8, p. 2.

      (3)  Susitarimas buvo paskelbtas OL L 264, 2011 10 8, p. 2 kartu su sprendimu dėl pasirašymo.


title: 2012 m. liepos 16 d. Tarybos sprendimas, kuriuo atnaujinama Europos profesinio mokymo plėtros centro valdančiosios tarybos sudėtis

text:
31.7.2012

               LT

               Europos Sąjungos oficialusis leidinys

               C 228/3

         TARYBOS SPRENDIMAS
   2012 m. liepos 16 d.
   kuriuo atnaujinama Europos profesinio mokymo plėtros centro valdančiosios tarybos sudėtis
   2012/C 228/02
   EUROPOS SĄJUNGOS TARYBA,
   atsižvelgdama į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo, ypač į jo 4 straipsnį (1),
   atsižvelgdama į Tarybai valstybių narių vyriausybių pateiktus vyriausybių atstovų kandidatų sąrašus ir Komisijos pateiktus darbuotojų ir darbdavių organizacijų atstovų kandidatų sąrašus,
   kadangi:

               (1)

               2009 m. rugsėjo 14 d. (2) sprendimu Taryba paskyrė Europos profesinio mokymo plėtros centro valdančiosios tarybos narius laikotarpiui nuo 2009 m. rugsėjo 18 d. iki 2012 m. rugsėjo 17 d.;

               (2)

               to centro valdančiosios tarybos nariai turėtų būti skiriami trejų metų laikotarpiui,

         NUSPRENDĖ:
   1 straipsnis
   Toliau nurodyti asmenys skiriami Europos profesinio mokymo plėtros centro valdančiosios tarybos nariais laikotarpiui nuo 2012 m. rugsėjo 18 d. iki 2015 m. rugsėjo 17 d.:
   I.   VYRIAUSYBIŲ ATSTOVAI

               Belgija (rotacijos sistema)

               Flandrijos bendruomenė – Micheline SCHEYS
               Prancūzakalbė bendruomenė – Isabelle VOITURIER

               Bulgarija

               Emilia VALCHOVSKA

               Čekija

               Jakub STÁREK

               Danija

               Lars MORTENSEN

               Vokietija

               Peter THIELE

               Estija

               Kalle TOOM

               Graikija

                   (3)

               Ispanija

               Jesús BARROSO BARRERO

               Prancūzija

               Jean-Marc HUART

               Airija

               John MC GRATH

               Italija

               Lucia SCARPITTI

               Kipras

               George PAPAGEORGIOU

               Latvija

               Jānis GAIGALS

               Lietuva

               Aleksandra SOKOLOVA

               Liuksemburgas

               Antonio DE CAROLIS

               Vengrija

               László ODROBINA

               Malta

               James J. CALLEJA

               Nyderlandai

               Peter van IJSSELMUIDEN

               Austrija

               Reinhard NÖBAUER

               Lenkija

               Piotr BARTOSIAK

               Portugalija

               Isilda FERNANDES

               Rumunija

               Gabriela CIOBANU

               Slovėnija

               Anton SIMONIČ

               Slovakija

               Juraj VANTUCH

               Suomija

               Tarja RIIHIMÄKI

               Švedija

               Carina LINDEN

               Jungtinė Karalystė

               Marilyn EAST

   II.   DARBUOTOJŲ ORGANIZACIJŲ ATSTOVAI

               Belgija

               Jef MAES

               Bulgarija

                   (4)

               Čekija

               Petr PEČENKA

               Danija

               Erik SCHMIDT

               Vokietija

               Hermann NEHLS

               Estija

               Kaja TOOMSALU

               Graikija

                   (4)

               Ispanija

               Fernando PUIG-SAMPER

               Prancūzija

               Laurence MARTIN

               Airija

               Frank VAUGHAN

               Italija

               Bruno VITALI

               Kipras

               Nicos NICOLAOU

               Latvija

               Ruta PORNIECE

               Lietuva

               Tatjana BABRAUSKIENĖ

               Liuksemburgas

               Danièle NIELES

               Vengrija

                   (4)

               Malta

               Kevin BONELLO

               Nyderlandai

               Hubertus (Bert) Van der SPEK

               Austrija

               Alexander PRISCHL

               Lenkija

                   (4)

               Portugalija

               Antonio Louis CORREIA

               Rumunija

               Gheorghe SIMION

               Slovėnija

               Anton ROZMAN

               Slovakija

               Alexander KURTANSKÝ

               Suomija

               Kirsi RASINAHO

               Švedija

               German BENDER

               Jungtinė Karalystė

               Iain MURRAY

   III.   DARBDAVIŲ ORGANIZACIJŲ ATSTOVAI

               Belgija

               Jan DELFOSSE

               Bulgarija

               Daniela SIMIDCHIEVA

               Čekija

               Miloš RATHOUSKÝ

               Danija

               Henrik BACH MORTENSEN

               Vokietija

               Barbara DORN

               Estija

               Marek SEPP

               Graikija

               Evangelos BOUMIS

               Ispanija

               Juan Carlos TEJEDA HISADO

               Prancūzija

               Siham SAIDI

               Airija

               Tony DONOHOE

               Italija

               Claudio GENTILI

               Kipras

               Michael PILIKOS

               Latvija

               Marina SKLARA

               Lietuva

               Dovilė BAŠKYTĖ

               Liuksemburgas

               Paul KRIER

               Vengrija

               Adrienn BÁLINT

               Malta

               Jeanelle CATANIA

               Nyderlandai

               G.A.M van der GRIND

               Austrija

               Gerhard RIEMER

               Lenkija

               Andrzej STEPNIKOWSKI

               Portugalija

                   (5)

               Rumunija

                   (5)

               Slovėnija

               Anze HIRSL

               Slovakija

                   (5)

               Suomija

               Satu AGREN

               Švedija

               Karin THAPPER

               Jungtinė Karalystė

                   (5)

      Priimta Briuselyje 2012 m. liepos 16 d.

            Tarybos vardu

            Pirmininkas

         S. ALETRARIS

      (1)  OL L 39, 1975 2 13, p. 1.

      (2)  OL C 226, 2009 9 19, p. 2.

      (3)  Bus paskirtas vėliau.

      (4)  Bus paskirtas vėliau.

      (5)  Bus paskirtas vėliau.


title: 2007/35/EB: 2007 m. sausio 22 d. Tarybos sprendimas dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, atsižvelgiant į dvišalės prekybos tekstilės gaminiais susitarimo galiojimo pabaigą, sudarymo

text:
24.1.2007

               LT

               Europos Sąjungos oficialusis leidinys

               L 17/13

         TARYBOS SPRENDIMAS
   2007 m. sausio 22 d.
   dėl Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolo, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, atsižvelgiant į dvišalės prekybos tekstilės gaminiais susitarimo galiojimo pabaigą, sudarymo
   (2007/35/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį, siejant su jos 300 straipsnio 2 dalies pirmos pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2006 m. kovo 13 d. Taryba įgaliojo Komisiją pradėti derybas su Azerbaidžano Respublika dėl dalinio Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo (toliau – PBS) pakeitimo, siekdama užtikrinti, kad prekybos kitomis prekėmis principai būtų oficialiai pradėti taikyti prekybai tekstilės gaminiais. Šios derybos buvo sėkmingai baigtos.

               (2)

               Europos bendrija turėtų sudaryti protokolą, kuris iš dalies pakeistų PBS,

         NUSPRENDĖ:
   1 straipsnis
   Bendrijos vardu patvirtinamas Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimo protokolas, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais atsižvelgiant į dvišalės prekybos tekstilės gaminiais susitarimo galiojimo pabaigą.
   Protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), kuriam (-iems) suteikiama teisė pasirašyti protokolą, kad jis taptų privalomas Bendrijai.

      Priimta Briuselyje, 2007 m. sausio 22 d.

            Tarybos vardu

            Pirmininkas

         F.-W. STEINMEIER

    ---documentbreak---

               24.1.2007

               LT

               Europos Sąjungos oficialusis leidinys

               L 17/14

         EUROPOS BENDRIJŲ
   bei jų valstybių narių ir Azerbaidžano Respublikos partnerystės ir bendradarbiavimo susitarimo protokolas, pagal kurį Partnerystės ir bendradarbiavimo susitarimo nuostatos pradedamos taikyti dvišalei prekybai tekstilės gaminiais, atsižvelgiant į dvišalės prekybos tekstilės gaminiais susitarimo galiojimo pabaigą
   EUROPOS BENDRIJA,
   ir
   AZERBAIDŽANO RESPUBLIKA,
   kadangi:

               (1)

               Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas (toliau – PBS) įsigaliojo 1999 m. liepos 1 d.

               (2)

               Vyko derybos siekiant užtikrinti, kad PBS principai prekybai kitomis prekėmis taip pat būtų oficialiai pradėti taikyti prekybai tekstilės gaminiais.

               (3)

               Turėtų būti priimti atitinkami daliniai PBS pakeitimai,

         SUSITARĖ:
   1 straipsnis
   Europos Bendrijų bei jų valstybių narių ir Azerbaidžano Respublikos partnerystės ir bendradarbiavimo susitarimas (toliau – PBS) iš dalies keičiamas taip:

               1)

               12 straipsnio nuoroda į 17 straipsnį išbraukiama;

               2)

               17 straipsnis išbraukiamas.

         2 straipsnis
   Šis protokolas sudaro neatsiejamą PBS dalį.
   3 straipsnis
   Šis protokolas įsigalioja pirmą po pasirašymo datos einančio mėnesio dieną.
   4 straipsnis
   Protokolas sudaromas dviem egzemplioriais kiekviena iš Susitariančiųjų Šalių oficialiųjų kalbų; visi tekstai yra autentiški.


title: 2009/666/EB: 2009 m. balandžio 23 d. Europos Parlamento sprendimas dėl Europos GNSS priežiūros institucijos 2007 finansinių metų sąskaitų uždarymo

text:
26.9.2009

               LT

               Europos Sąjungos oficialusis leidinys

               L 255/166

         2009 m. balandžio 23 d.

      EUROPOS PARLAMENTO SPRENDIMAS

   dėl Europos GNSS priežiūros institucijos 2007 finansinių metų sąskaitų uždarymo
   (2009/666/EB)
   EUROPOS PARLAMENTAS,

               —

               atsižvelgdamas į Europos GNSS (1) priežiūros institucijos 2007 finansinių metų galutines metines ataskaitas (2),

               —

               atsižvelgdamas į Audito Rūmų ataskaitą dėl Europos GNSS priežiūros institucijos 2007 finansinių metų galutinių metinių ataskaitų kartu su Institucijos atsakymais (3),

               —

               atsižvelgdamas į 2009 m. vasario 10 d. Tarybos rekomendaciją (5588/2009 – C6–0060/2009),

               —

               atsižvelgdamas į EB sutartį, ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ypač į jo 185 straipsnį,

               —

               atsižvelgdamas į 2004 m. liepos 12 d. Tarybos reglamentą (EB) Nr. 1321/2004 dėl Europos palydovinės radijo navigacijos programų valdymo struktūrų sukūrimo (5), ypač į jo 12 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 185 straipsnyje (6), ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą (A6–0164/2009),

               1.

               pažymi, kad Europos GNSS priežiūros institucijos galutinės metinės ataskaitos yra tokios, kaip pridėta prie Audito Rūmų ataskaitos;

               2.

               pritaria Europos GNSS priežiūros institucijos 2007 finansinių metų sąskaitų uždarymui;

               3.

               paveda Pirmininkui perduoti šį sprendimą Europos GNSS priežiūros institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Hans-Gert PÖTTERING

            Generalinis sekretorius

         Klaus WELLE

      (1)  GNSS: Pasaulinės navigacijos palydovų sistemos.

      (2)  OL C 278, 2008 10 31, p. 38.

      (3)  OL C 311, 2008 12 5, p. 107.

      (4)  OL L 248, 2002 9 16, p. 1.

      (5)  OL L 246, 2004 7 20, p. 1.

      (6)  OL L 357, 2002 12 31, p. 72.


title: 2015 m. lapkričio 17 d. Tarybos sprendimas (ES) 2015/2090, kuriuo skiriamas Regionų komiteto Vokietijai atstovaujantis narys

text:
19.11.2015

               LT

               Europos Sąjungos oficialusis leidinys

               L 302/109

         TARYBOS SPRENDIMAS (ES) 2015/2090
   2015 m. lapkričio 17 d.
   kuriuo skiriamas Regionų komiteto Vokietijai atstovaujantis narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), 2015/190 (2) ir 2015/994 (3) dėl Regionų komiteto narių ir pakaitinių narių skyrimo laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Jacqueline KRAEGE kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto nare skiriama:

               —

               Heike RAAB, Staatssekretärin, Bevollmächtigte des Landes Rheinland-Pfalz beim Bund und für Europa, für Medien und Digitales.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 17 d.

            Tarybos vardu

            Pirmininkas

         J. ASSELBORN

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.